Laos - Christenpa aangerand omdat hy 'n Bybel besit - Geopende Deure
Op die Frontlinies Nuus vanuit die Veld Laos – Christenpa aangerand omdat hy 'n Bybel besit
Laos – Christenpa aangerand omdat hy 'n Bybel besit
'n Kort rukkie nadat Dennis* en sy vrou, wat stamgebonde Christene is, die geboorte van hulle kleinding gevier
het, is Dennis op pad huis toe vanaf die hospitaal, deur die polisie aangerand omdat hy in besit was van 'n Bybel.
Dennis, wat vinnig 'n draai by die huis wou maak voordat hy 'n Geopende Deure Bybel-gebasseerde opleidingsessie sou bywoon, is tydens 'n padblokkade deur die polisie gestop. Die polisie het sy bagasie deursoek en op sy Bybel afgekom. Hulle was woedend dat Dennis in besit was van 'n Bybel, "dit staan die regering teë," het hulle hom toegesnou terwyl hulle hom geslaan het.
Hulle het Dennis polisiestasie toe geneem vir verdere ondervraging. Hy is genadiglik kort daarna vrygelaat toe hy verduidelik het dat daar niks in die Bybel is wat die regering teëstaan nie.
Bid asseblief vir genesing vir die fisieke wonde wat Dennis opgedoen het, asook vir die emosionele trauma verbonde aan hierdie insident. Bid vir dapperheid, dat hy sal voortgaan om die Bybel-opleidingssessies by te woon. Bid ook 'n seën af oor Dennis se vrou en hulle nuwe kleinding.